สรุปจดทะเบียนซิมพรีเพดเก่าเริ่ม 1 ก.ค.
กรุงเทพฯ- 19 พ.ค.48ที่ประชุมได้ข้อสรุปวิธีการจัดระเบียบซิมการ์ดโทรศัพท์มือถือในระบบเติมเงินที่ซื้อก่อนวันที่ 10 พ.ค. 2548 จะต้องแสดงตนพร้อมกันทั่วประเทศในวันที่ 1 กรกฎาคมนี้เป็นต้นไป นายคณวัฒน์ วศินสังวร ผู้ช่วยรัฐมนตรีประจำกระทรวงเทคโนโลยีสารสนเทศและการสื่อสาร (ไอซีที)กล่าวภายหลังจากประชุมร่วมกับผู้ประกอบการโทรศัพท์เคลื่อนที่เพื่อหามาตรการจัดระเบียบซิมการ์ดโทรศัพท์มือถือเก่าในระบบเติมเงิน(พรีเพด) ทั้งนี้จะดำเนินการจัดเก็บข้อมูลผู้ใช้บริการกว่า 21.5 ล้านราย ให้เสร็จภายในเวลา 6 เดือน โดยประชาชนต้องกรอกแบบฟอร์มที่ทางกระทรวงเทคโนโลยีสารสนเทศและการสื่อสารกำหนดขึ้น เช่น ชื่อ เลขประจำตัวประชาชน เบอร์โทรศัพท์มือถือ และหากไม่แสดงตนภายในระยะเวลาดังกล่าวจะตัดสัญญาณชั่วคราวจนกว่าจะมาแสดงตน สำหรับจุดที่ประชาชนสามารถแสดงตนได้ ประกอบด้วย ที่ว่าการอำเภอ สำนักงานเขต สำนักงานองค์การบริหารส่วนตำบล สำนักงานบริการของ บมจ.ทีโอที สำนักงานบริการของ บมจ.กสท. สำนัก งานบริการการไฟฟ้า สำนักงานบริการประปา และสำนักงานบริการไปรษณีย์ ส่วนของข้าราชการ พนักงานรัฐวิสาหกิจ ทหาร ตำรวจ สามารถยื่นแสดงตนได้ที่หน่วยงานที่สังกัด 
กรุงเทพฯ- 19 พ.ค.48 ที่ประชุมได้ข้อสรุปวิธีการจัดระเบียบซิมการ์ดโทรศัพท์มือถือในระบบเติมเงินที่ซื้อก่อนวันที่ 10 พ.ค.